《山居诗 其十六》
宋代·释延寿

抱朴澄神蕴道光，石炉閒爇六时香。曳空横野云和静，逗石穿崖水自忙。

晚圃雨来葵叶嫩，晴坡烧后蕨苗长。一心包尽乾坤内，莫把閒文更度量。

作者简介：释延寿（九○四～九七五），俗姓王，字仲玄（又作冲玄、冲立），号抱一子。馀杭（今浙江杭州）人。年二十八为华亭镇将时，弃吏出家。初礼龙册寺翠岩参禅师，寻谒天台山德韶国师，德韶一见而深器之。先住明州雪窦山。太祖建隆元年（九六○），吴越王钱俶请入居灵隐山新寺。明年，迁永明寺，居十五载。著述颇丰，有诗偈赋咏凡千万言，流播海外。高丽国王遣使赍书，叙弟子之礼。开宝八年卒，年七十二。赐号智觉禅师。徽宗崇宁间追谥宗照。